Optimaalse rütmi otsing on seotud lineaarse kujutlusega, et kui löögisagedus tõuseb, kasvab ka keskmine veremaht, mida süda väljutab. Tegelikult ei ole üksiku südamelöögi maht püsiväärtus ning südame vere väljalase ehk voolutus ei pruugi rütmi tõustes sugugi kasvada, veel vähem lineaarselt. Kiire rütmi korral halveneb südame verega täituvus ja sellest tuleneb üksikute löögimahtude vähenemine, mis võib vaatamata stimuleerimisrütmi kasvule isegi voolutuse vähenemisele  viia. Seetõttu on südametöö juhtimisest nn mõistlike ja nutikate juhtimisalgoritmidega saanud põhiline tegevusvaldkond, millega tegelevad paljud spetsialistid, kes arendavad ja toodavad rütmureid ja muid südametööd abistavaid seadmeid (nagu mitmed tehissüdame variandid).